मारवाड़ के विजय सिंह
महाराजा विजय सिंह राठौड़ (6 नवंबर 1729 - 17 जुलाई 1793), मारवाड़ साम्राज्य के राजा थे जिन्होंने (प्रथम शासनकाल 21 सितंबर 1752 - 31 जनवरी 1753 तक और द्वितीय शासनकाल सितंबर 1772 - 17 जुलाई 1793) तक किया। वह अपने पिता महाराजा बख्त सिंह की मृत्यु पर 21 सितंबर 1752 को उत्तराधिकार के रूप में गद्दी पर बैठे। उन्होंने थोड़े समय के लिए अजमेर को पुनः प्राप्त किया और गोडवार (मेवाड़ से) और उमरकोट को सोढा से जब्त किया। महाराजा विजयसिह के मुसाहिब श्री जग्गनाथ सिंह साखला थे। श्री जगन्नाथ सिंह सांखला को धाय भाई जगगजी के नाम से भी जाना जाता है। विजय सिंह के शासनकाल में बहुत से पट्टायत विद्रोह कर रहे थे और रियासत की आर्थिक स्थिति खराब थी। ऐसी हालत में जग्गनाथ सिंह ने अपनी माता से पचास हजार रूपये उधार लेकर एक स्थायी सेना बनायी और संपूर्ण मारवाड़ का दौरा कर सभी ठिकानो के पट्टायत नियत किये और उनसे रेख और चाकरी वसूल की। महाराजा विजयसिह की एक पासवान गुलाबराय थी जो ओसवाल जाति की थी। पासवान के दर्जे को पाने से पहले वो एक बडारन(दासी) थी। गुलाब अपने पुत्र, वाभा तेजसिह को महाराजा विजयसिह का उतराधिकारी घोषित करना चाहतीं थी। ज्ञात रहे कि शासक की पासवान/पङदायत/दासी/गोली की संतान को मारवाड़ में वाभा/ चेला/गोटाबरदार/खवासपुत्र/गोला/लालजी कहा जाता था । महाराजा श्री तख्त सिंह जी के शासनकाल में इनको राव राजा कहा जाता था । लेकिन उसकी हत्या एक षङयंत्र के द्वारा कर दी जाती है।